# Gwasanaeth Cymorth Synhwyraidd a Chyfathrebu (SenCom)

Mae'r timau yn SenCom yn darparu amrywiaeth eang o strategaethau cyngor ac ymyrraeth gan gynnwys addysgu. Rydym yn sefydliad sydd wedi ei ganoli ar yr unigolyn, ac mae ein lefelau ymyrraeth yn cyd-fynd ag anghenion newidiol plant a phobl ifanc unigol.

Fe’n lleolir gyda Chyngor Bwrdeistref Sirol Torfaen ac rydym yn gweithio'n rhanbarthol ym Mlaenau Gwent, Caerffili, Sir Fynwy, Casnewydd a Thorfaen gyda phlant a phobl ifanc, teuluoedd, ysgolion, colegau, a lleoliadau’r blynyddoedd cynnar.

Ein nod yw bod yn bartner gyda theuluoedd ac ysgolion, i gynnwys plant a phobl ifanc yn llwyddiannus ym mhob agwedd ar fywyd yr ysgol a sicrhau bod eu taith ddysgu heb rwystrau i gynnydd.

Mae'r Gwasanaeth yn cynnwys tri thîm o dan arweiniad Pennaeth Gwasanaeth.

## ComIT (Tîm Ymyrraeth Cyfathrebu)

Mae ComIT yn wasanaeth sy’n gweithio gydag ysgolion ar draws pum awdurdod lleol yn Ne-ddwyrain Cymru er mwyn galluogi ysgolion i adnabod plant a phobl ifanc ag Anghenion Lleferydd, Iaith a Chyfathrebu a’u cefnogi.

Mae sgiliau Lleferydd, Iaith a Chyfathrebu wrth wraidd pob agwedd ar ddysgu a datblygu, ac mae ymchwil yn dangos bod adnabod anghenion Lleferydd, Iaith a Chyfathrebu’n gynnar, ac ymyrryd yn gynnar, yn gallu gwella canlyniadau academaidd a bywyd plant a phobl ifanc yn sylweddol.

Mae ComIT yn gweithio mewn partneriaeth â’r gwasanaeth Therapi Lleferydd ac Iaith ym Mwrdd Iechyd Prifysgol Aneurin Bevan ac mae’r tîm yn cynnwys Pennaeth y Gwasanaeth, Athrawon Ymgynghorol, Therapyddion Lleferydd ac Iaith Bwrdd Iechyd Prifysgol Aneurin Bevan a Chynorthwywyr Addysgu Arbenigol.

Mae ComIT yn darparu amrywiaeth eang o wasanaethau gan gynnwys gwybodaeth, codi ymwybyddiaeth a hyfforddiant, yn ogystal â chymorth uniongyrchol i ddisgyblion, trwy ymateb graddedig. Mae Cynorthwywyr Addysgu Arbenigol yn gweithio gyda disgyblion unigol a grwpiau bach mewn ysgolion ac yn cefnogi staff mewn ysgolion i ddarparu sesiynau dilynol gan ddefnyddio strategaethau ac adnoddau dysgu a argymhellir.

## Sut mae gwneud cais am gymorth?

Mae gan bob Awdurdod Lleol Arweinydd Proffesiynol ComIT penodol sy’n ymgynghori â Phennaeth Gwasanaeth ComIT er mwyn adnabod ysgolion i gael ymyrraeth, hyfforddiant a chefnogaeth gan ComIT. Derbynnir ceisiadau am gymorth i ddisgyblion yn uniongyrchol gan ysgolion.

Os oes gennych bryderon am leferydd, iaith a chyfathrebu eich plentyn, cysylltwch â’r ysgol a siaradwch â’r athro dosbarth neu’r Cydlynydd Anghenion Dysgu Ychwanegol. Gall staff yr ysgol ofyn i’w Harweinydd Proffesiynol ComIT am gyngor ac anfon Cais am Gyngor yn syth i ComIT.

**Y Gwasanaeth Cymorth i Blant a Phobl Ifanc b/Byddar**

Mae’r Gwasanaeth Cymorth i Blant a Phobl Ifanc b/Byddar yn cynorthwyo pob plentyn ac unigolyn ifanc sydd â lefel o fyddardod wedi’i nodi, i gyflawni hyd eithaf eu potensial ac i gaffael ar y sgiliau bywyd angenrheidiol.  Mae’r tîm yn cynnwys Athrawon Plant a Phobl Ifanc Byddar cymwys a Chynorthwywyr Addysgu Arbenigol.

Mae’r Gwasanaeth Cymorth i Blant a Phobl Ifanc b/Byddar yn defnyddio Fframwaith Cymhwystra'r Bartneriaeth Namau Synhwyraidd Genedlaethol, sef offeryn ar gyfer Gwasanaethau Synhwyraidd sy’n ceisio arwain penderfyniadau wrth ddyrannu cymorth ar gyfer plant a phobl ifanc unigol.

Mae cymorth y gwasanaeth yn ddeinamig ac yn annog cysylltiadau agos gyda’r cartref, yr ysgol ac asiantaethau eraill. Ein nod yw meithrin gallu mewn ysgolion wrth fodloni anghenion disgyblion, a darparu cymorth â ffocws mewn ymateb i anghenion newidiol plant a phobl ifanc.

## Sut mae atgyfeirio?

Mae mwyafrif helaeth y plant yn cael eu cyfeirio at y gwasanaeth gan Iechyd, ond rydym hefyd yn gallu rhoi cyngor a dangos y ffordd i rieni neu weithwyr proffesiynol sydd ag unrhyw bryderon am glyw plentyn neu unigolyn ifanc. Yn dilyn atgyfeiriad, caiff gwybodaeth ei rhannu gyda'r ysgol. Gellir trefnu ymweliad â’r cartref a/neu’r ysgol er mwyn asesu’r disgybl a chasglu gwybodaeth bellach.

## Gwasanaeth Nam ar y Golwg

Bwriad y Gwasanaeth Nam ar y Golwg (GNG) yw sicrhau bod plant, pobl ifanc a rhieni/gofalwyr yn cael cynnig dewis. Mae arbenigedd ac adnoddau ar gael i ysgolion i hwyluso mynediad cynhwysol llawn at ddysgu. Mae sgiliau byw’n annibynnol a symudedd yn cael eu haddysgu gan arbenigwyr sgiliau bywyd y GNG. Sefydlir dulliau cydweithredol i gefnogi a diwallu pob angen.

Gall y GNG ddarparu amrywiaeth o wasanaethau mewn perthynas ag anghenion unigol. Rydym yn cydweithio gyda plant a phobl ifanc sydd â nam ar y golwg neu nam amlsynhwyraidd, rhieni, ysgolion, gwasanaethau addysgol/gyrfaoedd ac asiantaethau meddygol i fodloni anghenion unigol fel y’u nodir trwy’r broses asesu.

## Sut mae atgyfeirio?

Rydym yn croesawu ymholiadau ac atgyfeiriadau gan unrhyw un sy’n gysylltiedig â phlant a phobl ifanc a sydd â phryderon ynglŷn â nam ar y golwg neu nam amlsynhwyraidd posibl. Er mwyn cyfeirio at y Gwasanaeth Nam ar y Golwg, gofynnwn yn garedig i chi lenwi’r ffurflen atgyfeirio ar-lein: [atgyfeirio am asesiad gan Athro Nam ar y Golwg a/neu Nam Amlsynhwyraidd Cymwys](https://iweb.itouchvision.com/portal/itouchvision/r/customer/category_link?cuid=FC4B384A50009642607B4E20253F500A8CC08167&lang=CY&P_LANG=cy)  neu gysylltu â’r gwasanaeth ac fe fydd aelod o staff yn gallu eich helpu.

**Ein Manylion Cyswllt**

**Gwasanaeth Cymorth Synhwyraidd a Chyfathrebu**

Y Ganolfan Ddinesig

Pont-y-pŵl

Torfaen NP4 6YB

Ffôn: 01633 648888

E-bost Sencom@torfaen.gov.uk

**Penaethiaid Gwasanaethau**

**Roger Thurlbeck**

Pennaeth Gwasanaeth SenCom

roger.thurlbeck@torfaen.gov.uk

**Mary Jo Spearey a Rebecca Kelly**

Penaethiaid Gwasanaeth ComIT

maryjo.spearey@torfaen.gov.uk

Rebecca.Kelly3@torfaen.gov.uk

**Jo Plant**

Pennaeth Y Gwasanaeth Cymorth i Blant a Phobl Ifanc b/Byddar

joanne.plant@torfaen.gov.uk

**Sarah Hughes**

Pennaeth Y Gwasanaeth Nam ar y Golwg

sarah.hughes@torfaen.gov.uk

**Sian Draper**

Rheolwr Cymorth Busnes

sian.draper@torfaen.gov.uk